Obecný úrad Šúrovce
Zápisnica č. 5/2016
5. zasadnutia Obecného zastupiteľstva v Šúrovciach v roku 2016,  ktoré sa uskutočnilo 11. októbra 2016      o 18,00 hod. v KD Šúrovce (svadobka)

Prítomní:			7 poslancov podľa prezenčnej listiny
                                /Mgr. Gabriela Delinčáková, Ing. Ingrid Görögová, PhD., Mgr. Lukáš 
                                Jobek, Tomáš Kubala, Vladimír Pavlovič, Miroslav Hrušovský, Ľubomír   
                                Královič/
		Ing. Žaneta Gogolová, starostka obce
				Mgr. Iveta Balejčíková, hlavná kontrolórka obce
	
Ostatní prítomní:		občania podľa prezenčnej listiny

Ospravedlnení poslanci:  	PhDr. M. Náhlik, Mgr. Katarína Mikulášová 

Bod č. 1:
Otvorenie zasadnutia
Zasadnutie poslancov ObZ otvorila starostka obce Ing. Žaneta Gogolová. Privítala prítomné poslankyne, poslancov, hlavnú kontrolórku a občanov obce. Skonštatovala, že na rokovaní je prítomných 7 poslancov z celkového počtu 9 poslancov, teda ObZ je uznášaniaschopné. Dvaja vyššie menovaní poslanci sa ospravedlnili.
 
Na úradnej tabuli obce a na webovej stránke obce bola v dostatočnom časovom predstihu zverejnená pozvánka a taktiež program 5. zasadnutia ObZ obce Šúrovce. 

Starostka obce prečítala program 5. zasadnutia Obecného zastupiteľstva v Šúrovciach:
1.   Otvorenie zasadnutia a určenie zapisovateľky a overovateľov zápisnice
2.   Kontrola plnenia uznesení
3.   Rozpočtové opatrenie č. 2
4.   Rozprava o realizácii stavby - výťah 
5.   Rozprava o kanalizácii - žiadosti občanov o zaujatie stanoviska
6.   Žiadosti o dotáciu /OZ Mladých, RKC Šúrovce/
7.   Oprava prístupovej cesty - žiadosť občanov
8.   Žiadosť o pridelenie a výmenu bytov
9.   Žiadosť o realizáciu súsošia 
10. Žiadosti o odkúpenie pozemku /Murčo, Olah/
11. Odstúpenie z funkcie predsedu stavebnej komisie
12. Výmaz MNV Šúrovce z Obchodného registra
13. Žiadosti o zaujatie stanoviska k návrhu DUR stavby
14. Rôzne /informácie o cene vody, o stave výstavby MŠ, ihrisko, "Suchý jarok", návrhy na investičné aktivity na rok 2017/
15. Interpelácie poslancov
16. Diskusia
17. Záver

Starostka obce dala hlasovať o programe 5. zasadnutia Obecného zastupiteľstva v Šúrovciach: 

 Uznesenie č. 45/2016
Obecné zastupiteľstvo obce Šúrovce
schvaľuje
program riadneho zasadnutia obecného zastupiteľstva dňa 11.10.2016.
Hlasovanie poslancov:  
Prítomní: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Kralovič
Za: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Kralovič
Zdržal sa: 0
Proti: 0
Uznesenie č. 45/2016 bolo poslancami ObZ obce Šúrovce schválené.

Určenie zapisovateľa a overovateľa zápisnice
starostka obce určila za zapisovateľku Ing. Martinu Ďurišovú, za overovateľov zápisnice určila poslankyňu p. Gorogovú a p. Delinčákovú

Bod č. 2: 
Kontrola plnenia uznesení
starostka požiadala poslankyňu p. Görögová, aby prečítala správu.
p. Görögová, poslankyňa: posledné ObZ sa konalo dňa 30.júna 2016. Stavebná komisia dostala za úlohu zaoberať sa žiadosťou p. Andreja Kovačiča, ktorý si chce vybudovať prístupovú cestu na vlastné náklady a taktiež žiadosťou manželov Šimonových na odkúpenie obecných pozemkov. Obe žiadosti sú v riešení a vyžiadali sa ešte materiály, ktoré treba doplniť. Ďalším uznesením bola poverená finančná komisia, aby sa zaoberala žiadosťou p. Kamila Mrekaja o finančnú dotáciu na realizáciu súsošia pre nenarodené deti, čo je bodom č. 9 dnešného rokovania.  

Bod č. 3:
Rozpočtové opatrenie č. 2
starostka obce: stav rozpočtu k 30.09.2016 bol vo výdavkovej časti splnený na 58,16 % a v príjmovej časti na 66,59 % - teda hospodárime s prebytkom a ešte nejaké investičné veci vieme zrealizovať do konca tohto roka. Preto som poslancom navrhla realizáciu výťahu na obecný úrad - poslanci návrh prebrali na finančnej komisii a podporili ho. Z troch cenových ponúk na realizáciu výťahu bola najlacnejšia v sume 66 204,- eur od spoločnosti Elvyt spol. s r. o. Trnava a najdrahšia na sumu 82 704,- eur. Poslanci sa priklonili k najlacnejšej cenovej ponuke. Vzhľadom k tomu, že pri výťahu sa jedná o vyhradené technické zariadenie je na jeho realizáciu potrebné stavebné povolenie. Preto v rozpočtovom opatrení č. 2 nie je navrhnutá len suma na realizáciu výťahu, ale aj suma týkajúca sa vypracovania projektovej dokumentácie - teda 75 tis. eur. Ostatné úpravy rozpočtu boli taktiež prerokované s poslancami aj s finančnou komisiou.  

Uznesenie č. 46/2016 
Obecné zastupiteľstvo obce Šúrovce
schvaľuje
rozpočtové opatrenie č. 2/2016 s prerokovanými úpravami predloženými starostkou obce Šúrovce.
Hlasovanie poslancov:
Prítomní: 7
Mgr. Gabriela Delinčáková, Ing. Ingrid Görögovú, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič

Za: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Joberk, Tomáš Kubala, Vladimír Pavlovič, Miroslav Hrušovský, Ľubomír Královič
Zdržal sa: 0
Proti: 0
Uznesenie č. 46/2016 bolo poslancami ObZ obce Šúrovce schválené.

Bod č. 4:
Rozprava o realizácii stavby - výťah
Starostka obce: o cenových ponukách realizácie výťahu na obecnom úrade som už hovorila takže dávam priestor poslancov na vyjadrenie
p. Gorogová, poslankyňa: v cenových ponukách bol zahrnutý aj servis?
starostka obce: bol tam zahrnutý výťah, šachta a stavebné úpravy. V cene diela je zahrnuté dodávka a montáž výťahu, osvetlenie šachty, vypínače, sprievodná technická dokumentácia, overenie zhody výťahu, dodávka a doprava výťahovej šachty, montáž šachty, technická dokumentácia šachty, stavebné práce, odvoz odpadu. Záruka je na 60 mesiacov - samotná servisná zmluva sa bude musieť ešte riešiť.
p. Královič, poslanec: je možné zvlášť odstaviť jednotlivé poschodia, aby sa zbytočne nevozili deti?
starostka obce: pri odchode pracovníkov z obecného úradu sa výťah uzamkne na hornom poschodí obecného úradu, aby v noci nedochádzalo k jeho používaniu. 
p. Pavlovič, poslanec: výťah bude aj pre vozíčkárov?
starostka obce: áno, je pre vozíčkárov, mamičky s kočíkmi, so sedačkou aj hlasovým oznamovaní poschodí. 
p. Pavlovič, poslanec: a kde sa bude nastupovať?
starostka obce: nastupovať sa bude zvonku a výťah bude umiestnený tam, kde sa teraz nachádza sklobetón na budove obecného úradu. 
p. Hrušovský, poslanec: kapacita výťahu je 8 ľudí. Spodné podlažie je určené pre imobilných a dá sa odstaviť takže tam výťah nebude chodiť štandardne, iba v prípade potreby ako bezbariérový vstup do budovy. Bežne sa výťah v budove používa po prejdení vstupných schodov na prízemie. 
   
Uznesenie č. 47/2016
Obecné zastupiteľstvo obce Šúrovce
schvaľuje
realizáciu výťahu na OcÚ v Šúrovciach spoločnosťou Elvyt, spol. s r. o., Nobelova 12, Trnava v zmysle predloženej cenovej ponuky.
Hlasovanie poslancov:
Prítomní: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Za: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Zdržal sa: 0
Proti: 0
Uznesenie č. 47/2016 bolo poslancami ObZ obce Šúrovce schválené.  

Bod č. 5:
Rozprava o kanalizácii - žiadosť občanov
starostka obce: problémy v spoločnosti TAVOS stále pretrvávajú a nie je tam s kým komunikovať a riešiť problémy, pretože dozorná rada je stále nefunkčná. K žiadostiam občanov týkajúcich sa preplácania opráv na kanalizačných prípojkách sme spolu s poslancami prijali stanovisko, že takého opravy sa preplácať občanom z rozpočtu obce nebudú.

Uznesenie č. 48/2016
Obecné zastupiteľstvo obce Šúrovce
neschvaľuje
občanom preplácanie opráv na kanalizačných prípojkách z rozpočtu obce.
Hlasovanie poslancov:
Prítomní: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Za: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Zdržal sa: 0
Proti: 0
Uznesenie č. 48/2016 bolo poslancami ObZ obce Šúrovce schválené. 

starostka obce: pri tejto príležitosti chcem ešte upozorniť občanov, aby si zvážili kto im bude realizovať kanalizačné prípojky, pretože sa objavili ohlasy, že sa v našej obci občania pripájajú na kanalizáciu "na čierno". TAVOS o tejto skutočnosti má znalosti a tieto prípady už riešia a ukladajú pokuty za nelegálne napojenie sa na kanalizačnú sieť a pokuty sa pohybujú vo výške 400 - 500 eur. 

Bod č. 6:
Žiadosti o dotáciu /OZ Mladých, RKC Šúrovce/
a 
Bod č. 7:
Oprava prístupovej cesty - žiadosť občanov
starostka obce: týmito žiadosťami sa na dnešnom rokovaní nebudeme zaoberať, nakoľko ich presúvame na rokovanie, keď už budeme mať s poslancami prerokovaný rozpočet na rok 2017. 

Uznesenie č. 49/2016
Obecné zastupiteľstvo obce Šúrovce
berie na vedomie
žiadosti o dotácie pre OZ Mladých a RKC Šúrovce a žiadosť občanov o opravu prístupovej cesty a bude sa nimi zaoberať pri príprave rozpočtu na rok 2017.
Hlasovanie poslancov:
Prítomní: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Za: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Zdržal sa: 0
Proti: 0
Uznesenie č. 49/2016 bolo poslancami ObZ obce Šúrovce schválené. 

Bod č. 8:
Žiadosť o pridelenie a výmenu bytov
starostka obce: na bytovke prišlo k niektorým zmenám a to: p. Ďurišová z prízemia ku dňu 30.10.2016 odchádza z bytu, čím sa tento byť uvoľní. O tento byt prejavila záujem rodina Mihoková. O prípadne uvoľnený 2-izbový byt rod. Mihokových prejavil záujem p. Branislav Oravec, ktorému bol pridelený 1-izbový byt, do ktorého ešte nenastúpil. O tento 1-izbový byt prejavila záujem p. Emília Strížová. Tieto presuny boli prekonzultované na pracovnej porade s poslancami a súhlasili s nimi. 

Uznesenie č. 50/2016
Obecné zastupiteľstvo obce Šúrovce
a/ ruší
svoje rozhodnutie zo dňa 26.05.2016 o pridelení 1-izbového bytu v nájomnej bytovke p. Branislavovi Oravcovi a
b/ schvaľuje
1. kratšiu výpovednú lehote v prípade ukončenia nájmu p. Márii Ďurišovej, a to na základe jej písomnej žiadosti,
2. výmenu bytu č. 5 na byt č. 1 pre Jozefa Mihoka ml., a to na základe jeho písomnej žiadosti,
3. pridelenie bytu č. 5 p. Branislavovi Oravcovi, a to na základe jeho písomnej žiadosti, 
4. pridelenie bytu č. 13 p. Emílii Strížovej, pričom k výmenám bytov a k nasťahovaniu musí dôjsť najneskôr v lehote do 10.11.2016, inak toto rozhodnutie stráca platnosť.
Hlasovanie poslancov:
Prítomní: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Za: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Zdržal sa: 0
Proti: 0
Uznesenie č. 50/2016 bolo poslancami ObZ obce Šúrovce schválené.  

Bod č. 9:
Žiadosť o realizáciu súsošia
starostka obce: dňa 29.06.2016 bola na obecný úrad podaná žiadosť p. Mrekaja na realizáciu súsošia a pomníkov pre nenarodené deti a o poskytnutie finančnej dotácie. Uvedená žiadosť bola postúpená finančnej komisii na prerokovanie a následne bola prerokovaná s poslancami a dohodlo sa takto znejúce uznesenie:
Uznesenie č. 51/2016
Obecné zastupiteľstvo obce Šúrovce
a/ súhlasí
s možnosťou realizácie súsošia a pomníka pre nenarodené deti, v zmysle predloženej žiadosti,
b/ schvaľuje
bezplatný prenájom 1 hrobového miesta v každom cintoríne v obci,
c/ neschvaľuje 
pridelenie dotácie na realizáciu súsošia a pomníkov pre nenarodené deti z rozpočtu obce.
Hlasovanie poslancov:
Prítomní: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Za: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Zdržal sa: 0
Proti: 0
Uznesenie č. 51/2016 bolo poslancami ObZ obce Šúrovce schválené.

Bod č. 10:
Žiadosť o odkúpenie pozemku /p. Murčo, p. Olah/
starostka obce: na obecný úrad boli predložené žiadosti o odkúpenie obecných pozemkov p. Murčom a p. Olahom. Tieto žiadosti boli na pracovnej porade prerokované s poslancami a obe žiadosti boli zamietnuté. 

Uznesenie č. 52/2016
Obecné zastupiteľstvo obce Šúrovce
zamieta
žiadosti p. Ivana Murča a p. Miroslava Olaha o odkúpenie obecných pozemkov.
Hlasovanie poslancov:
Prítomní: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Za: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Zdržal sa: 0
Proti: 0
Uznesenie č. 52/2016 bolo poslancami ObZ obce Šúrovce schválené.

Bod č. 11:
Odstúpenie z funkcie predsedu stavebnej komisie
starostka obce: žiadosť bola predložená poslancom p. Tomášom Kubalom, chcete sa k nej ešte vyjadriť?
p. Kubala, poslanec: nie
starostka obce: takže žiadam poslancov, aby zaujali stanovisko a zvolili nového predsedu stavebnej komisie
p. Delinčáková, poslankyňa: my sa zídeme, zasadneme a dohodneme ďalší postup

Uznesenie č. 53/2016
Obecné zastupiteľstvo obce Šúrovce
a/ berie na vedomie
žiadosť poslanca Tomáša Kubalu o odstúpenie z funkcie predsedu stavebnej komisie,
b/ odvoláva 
Tomáša Kubalu z postu predsedu stavebnej komisie na základe jeho žiadosti, 
c/ poveruje
členov stavebnej komisie, aby do najbližšieho zasadnutia ObZ predložili návrh na nového predsedu stavebnej komisie.
Hlasovanie poslancov:
Prítomní: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Za: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Zdržal sa: 0
Proti: 0
Uznesenie č. 53/2016 bolo poslancami ObZ obce Šúrovce schválené. 

Bod č. 12:
Výmaz MNV Šúrovce z Obchodného registra
starostka obce: v priebehu mesiaca júl nám bol z Okresného súdu v Trnave doručený oznam, že Štatistický úrad zistil nesúlad v OR, kde sme stále vedený ako Miestny národný výbor. Je potrebné dať to do súladu a poslanci musia schváliť výmaz MNV v Šúrovciach z OR. 

Uznesenie č. 54/2016
Obecné zastupiteľstvo obce Šúrovce
schvaľuje
výmaz Miestneho národného výboru v Šúrovciach z obchodného registra.
Hlasovanie poslancov:
Prítomní: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Za: 7
Mgr. Gabriela Delinčáková, Ing. Ingrid Görögová, PhD., Mgr. Lukáš Jobek, Tomáš Kubala, Vladimír Pavlovič, Miroslav Hrušovský, Ľubomír Královič
Zdržal sa: 0
Proti: 0
Uznesenie č. 54/2016 bolo poslancami ObZ obce Šúrovce schválené.

Bod č. 13:
Žiadosť o zaujatie stanoviska k návrhu DUR stavby
starostka obce: ide o schválenie stanoviska obce k návrhu dokumentácie k územnému rozhodnutiu spoločnosti Slovak Telekom, ktorá plánuje v našej obci zaviesť optický internet. Materiál bol prerokovaný s poslancami ObZ a boli vznesené pripomienky, ktoré budú následne zapracované do stanoviska k návrhu. 

Bod č. 14:
Rôzne /informácie o cene vody, o stave výstavby MŠ, ihrisko, "Suchý jarok", návrhy na investičné aktivity na rok 2017/
starostka obce: 
- informácia o cene vody - čakáme na vyjadrenie ÚRSO, akonáhle budeme mať ich stanovisko k cene vody, bude prednesené poslancom ObZ k zaujatiu stanoviska.  
- výstavba MŠ - do 30.10.2016 bude architektom predložená dokumentácia, ktorá bude podkladom na začatie územného konania. Po právoplatnosti rozhodnutia o umiestnení stavby bude do 6 týždňov vypracovaný projekt na stavebné konanie - finančné prostriedky sú kryté z rozpočtu. Na samotnú výstavbu budeme potrebovať úver a táto skutočnosť sa bude musieť zohľadniť pri tvorbe rozpočtu obce na rok 2017. 
- informácia o ihrisku - p. Náhlik sťahuje svoju ponuku na odkúpenie ihriska, ktorá bola zaslaná obecnému úradu a to z dôvodu - citujem: "nechcem brániť investičným aktivitám obce". Taktiež na pracovnej porade uviedol, že ak by sa v obci našlo dostatok pánov ochotných hrať futbal a obce by futbalový klub zastrešila, vie sa dohodnúť na prenájme ihriska pre potreby obce. 
- odkúpenie "Suchého jarku" - zo začiatku prejavilo záujem o odkúpenie "Suchého jarku" veľa ľudí a táto aktivita vyšla zo strany samotných občanov. Následne sa zišla stavebná komisia a zaoberala sa žiadosťami a konalo sa stretnutie so záujemcami o odkúpenie pozemku, kde im bolo povedané, že sa vypracuje jeden geometrický plán s tým, že cena za jeho vypracovanie sa rozdelí medzi jednotlivých občanov. Bola im oznámená cena, za ktorú si môžu pozemok odkúpiť a následne sa znížil počet záujemcov o odkúpenie. Rozhodlo sa, že každý zo záujemcov si dá vypracovať svoj geometrický plán. Tí občania, ktorí majú záujem o odkúpenie, musia do konca októbra predložiť na obecný úrad žiadosť spolu s výmerou, o ktorú majú záujem. Obec totiž musí zverejniť zámer odpredaja nehnuteľnosti vo vlastníctve obce a musí sa zverejniť na úradnej tabuli a webovej stránke obce. 
- občania, ktorí majú záujem o vykonanie kontroly komína sa môžu prihlásiť na obecnom úrade do 14.10.2016
- obec organizuje aj tento rok mikulášsku akciu, záujemcovia sa môžu prihlásiť taktiež na obecnom úrade. Taktiež sa budú organizovať vianočné trhy a Mikuláš nám príde rozsvietiť vianočný stromček. Občania, ktorí majú záujem o predaj svojich výrobkov nech sa nahlásia na obecnom úrade. Počas vianočných trhov sa bude podávať kapustnica, varené víno a punč.
- oslovili ma občania, či nie je možné zorganizovať nákupný zájazd do Poľska pred Vianocami. Záujemcovia sa môžu nahlásiť na obecnom úrade.
- dňa 6.10.2016 sa budú konať Jablkové hody v KD        

Bod č. 15:
Interpelácie poslancov
p. Jobek, poslanec: uznesenie, ktoré sa prijímalo tento rok o LED osvetlení a malo sa toto osvetlenie skúšobne namontovať na dvoch uliciach - realizovalo sa to vôbec?
starostka obce: realizovala sa výmena osvetlenia za LED na ulici Slnečná a Nová od KD po koľaje. Minulý týždeň ma kontaktoval p. Damin, ktorý tieto LED montoval s tým, že som ho požiadala o predloženie cenovej ponuky na odkúpenie.
p. Pavlovič, poslanec: malo sa urobiť meranie o úspore, máme to podchytené?
p. Kubala, poslanec: svietidlá boli požičané, mali sa dávno zdemontovať a ja som už dávno pýtal cenovú ponuku
p. Královič, poslanec: prečo nebola hodová zábava? Nedalo sa organizovanie posunúť nejakej inej organizácii? 
starostka obce: nikto iný o organizovanie zábavy záujem neprejavil, a p. Hudcovič o tom, že ak sa zrealizuje rekonštrukcia KD, tak zábavy typu ako organizuje sa konať nebudú.
p. Královič, poslanec: hody sú udalosť a nebola tu ani zábava ani futbal a ľudia nemali kam ísť. Nereagovali ste ani na ponuku p. Náhlika, ktorú potom stiahol - preto lebo sme boli pasívni. 
starostka obce: na akú ponuku sme nereagovali?
p. Královič, poslanec: p. Náhlik dal ponuku na odkúpenie ihriska a my sme mali na ňu reagovať, že to chceme, poslanci sa na pracovnej porade dohodli. Urobila sa chyba, že sme nereagovali na kúpu ihriska a možno ten výťah by nebol tak aktuálny ako kúpa ihriska.
p. Delinčáková, poslankyňa: na pracovnej porade sme sa návrhom od p. Náhlika zaoberali, bola zriadená komisia a nepamätám si, že by bol predložený nejaký výstup s tej komisie a na nasledujúcej pracovnej porade p. Náhlik svoj návrh stiahol.
starostka obce: po ponuke p. Náhlika som oslovila právnickú kanceláriu ako postupovať. Reakcia na ponuku zo dňa 17.8.2016 - oznámenie, že o kúpe pozemkov a spôsobe ich úhrady má v právomoci rozhodovať výlučne obecné zastupiteľstvo a z tohoto dôvodu bude tento bod zaradený do programu najbližšieho zasadnutia ObZ. V prípade odsúhlasenia kúpy uvedených pozemkov ObZ bude zaslaná záväzná odpoveď, ktorá by vyvolala rokovanie o obsahu zmluvy. Uvedené bolo prevzaté Zemianskym dvorom Šúrovce dňa 18.8.2016. 
p. Královič, poslanec: koľko je lehota na odpoveď na žiadosť?
starostka obce: vyjadriť som sa mala do 60 dní
p. Královič, poslanec: o tom, či zábavy budú alebo nie majú rozhodovať poslanci a nie vy
starostka obce: to, že môžem rozhodovať o prenajímaní KD je uvedené v Štatúte obce, ktorý ste schvaľovali.
p. Hrušovský, poslanec: musíme sa poučiť do budúcnosti a nabudúce si k tomu sadnúť, aby sa niečo zorganizovalo - aby sme sa stále nemotali okolo jednej témy. Minule sme schvaľovali odpredaj MŠ a neprišlo k podpísaniu uznesenia - tak sa pýtam čo s tým ďalej? Majetok schátral a bolo by potrebné sa k tomu vyjadriť.
p. Kubala, poslanec: ako je s odpredajom pozemkov "Reichové"?
starostka obce: rieši sa teraz územný plán obce
p. Kubala, poslanec: keď sa robilo parkovisko pri zdravotnom stredisku nevedela o tom ani stavebná komisia, ani finančná komisia, ani kto to vyhral - nech je to vyvesené na tabuli, že je súťaž. Mne sa to parkovisko nepáči, vytopili sme susedný pozemok
starostka obce: zákon o verejnom obstarávaní nám umožňuje realizovať to aj priamym zadaním a financie boli vyčlenené v rozpočte obce, ktorý ste schvaľovali, takže ste o tom vedeli. 
p. Hrušovský, poslanec: ak budeme v budúcnosti chcieť robiť chodníky v obci musí to mať svoje pravidlá a vážne sa tým zaoberať

Bod č. 16:
Diskusia
p. Bašová, občan: bol si sa niekedy pozrieť po zábave v kultúrnom dome a po okolí. Ľudia sa vždy sťažovali na to, čo sa dialo počas zábav. Po každej zábave sa budú volať do KD maliari, vodári, vymieňať dvere a okná? 
p. Pavlovič, poslanec: nechajme už hody a zábavu, mali by sme sa zamyslieť k budúcemu roku ako zorganizovať zábavu
p. Görögová, poslankyňa: akcie pre ľudí sa robia sústavne - dychovka, diskotéky pre deti, rôzne iné akcie - iba ľudia chodia málo a poslanci tiež nechodia.
p. Hrušovský, poslanec: nejde o to, kto na akcie chodí a kto nie, to sa nedá nikomu prikázať ani rozkázať 

Bod č. 17:
Záver 
Starostka obce: ešte raz by som chcela pripomenúť Mikulášsku akciu - p. Náhlik nám ponúkol požičať na túto akciu koč, takže mu touto cesto ďakujem a záujemcovia môžu svoje deti prihlásiť na obecnom úrade.

Starostka obce poďakovala všetkým prítomným za účasť a 5. zasadnutie ObZ v Šúrovciach bolo ukončené o 19,25 hod.

V Šúrovciach, dňa 11.10.2016

Zapísala:			Ing. Martina Ďurišová                  	.......................................
Overovatelia zápisnice:	        Ing. Ingrid Görögová, PhD.         		.......................................
Mgr. Gabriela Delinčáková         		.......................................                                                                                                 

                                    Ing. Žaneta Gogolová
                                                  starostka obce